लैक्मे फैशन वीक 2023 में किया रैम्प वॉक, यलो लहंगे में लगीं गॉर्जियस
हार्ट अटैक के बाद पहली बार नजर आईं सुष्मिता सेन, Ramp walk done at Lakme Fashion Week 2023, gorgeous in yellow lehenga
सुष्मिता सेन को हाल ही में दिल का दौरा पड़ा था, जिसके बाद उनकी एंडियोप्लास्टी हुई थी। इस बात की जानकारी उन्होंने सोशल मीडिया पर दी थी। अब इसी बीच आज उन्हें मुंबई में लैक्मे फैशन वीक में रैम्प पर वॉक करते हुए स्पॉट किया गया है, जिससे जुड़ा एक वीडियो सोशल मीडिया पर सामने आया है। इस वीडियो में सुष्मिता यलो लहंगे में काफी खूबसूरत लग रही हैं। एक्ट्रेस ने फैशन डिजाइनर अनुश्री रेड्डी के लिए शो स्टॉपर बनीं। स्टेज पर उनके हाथों में फूलों का एक गुलदस्ता भी था, जो उन्होंने सामने बैठे एक शख्स को दे दिया।
हार्ट अटैक के बाद शुरू किया वर्कआउट
बता दें, सुष्मिता सेन को 27 फरवरी को शूटिंग के सेट पर हार्ट अटैक आया था। इसके बाद उन्हें मुंबई के नानावटी अस्पताल में भर्ती करवाया गया था। अब ठीक होने के बाद उन्होंने वर्कआउट शुरू कर दिया है। हाल ही में एक्ट्रेस ने इंस्टाग्राम अकाउंट पर अपनी एक तस्वीर शेयर की थी, जिसमें वह योगा करती नजर आईं।
फोटो को शेयर करते हुए कैप्शन में लिखा, 'व्हील ऑफ लाइफ। मेरे कार्डियोलॉजिस्ट ने परमिशन दे दी है। स्ट्रेचिंग शुरू हो चुकी है, क्या मजेदार एहसास है। ये मेरी हैप्पी होली है, आपकी कैसी है? आप लोगों को ढेर सारा प्यार'। सुष्मिता ने बताया कि उन्होंने अपने डॉक्टर से सलाह लेने के बाद योगा करना शुरू किया है।
हार्ट में 95% ब्लॉकेज था
डिस्चार्ज होने के बाद सुष्मिता ने सोशल मीडिया पर लाइव आकर अपने फैंस को शुक्रिया अदा किया। साथ ही उन्होंने बताया कि उनके हार्ट में 95% ब्लॉकेज था। हालांकि जिम, वर्कआउट और हेल्दी लाइफस्टाइल की वजह से उन्हें रिकवर होने में मदद मिली है। एक्ट्रेस कहती हैं कि आजकल बहुत सारे यंग लोगों को हार्ट अटैक आ रहा है। मैं तो उन सभी से कहना चाहती हूं कि सब अपना ख्याल रखें खुद को मॉनिटर करते रहें।
सुष्मिता सेन का वर्क फ्रंट
सुष्मिता सेन के वर्कफ्रंट की बात करें तो वह 'ताली' में नजर आएंगी, जो किन्नर गौरी सावंत की बायोपिक है। इसके अलावा एक्ट्रेस इन दिनों अपनी वेब सीरीज 'आर्या 3' की शूटिंग में बिजी हैं। रिपोर्ट्स की मानें तो ये सीरीज ओटीटी प्लेटफॉर्म डिज्नी प्लस हॉटस्टार पर इसी साल रिलीज होगी।
